wannaphong/clean_thaiwikipedia huggingface dataset:
# ชิคาโก (ภาพยนตร์)
{{Infobox Film
| name           = Chicago
| image          = Chicagopostercast.jpg
| caption        = โปสเตอร์ภาพยนตร์
| director       = Rob Marshall
| producer       = Martin Richards
| based on       = 
| starring       = Renée ZellwegerCatherine Zeta-JonesRichard GereQueen LatifahJohn C. ReillyTaye DiggsChristine Baranski
| music          = John Kander (music)Fred Ebb (lyrics)Danny Elfman (score)
| cinematography = Dion Beebe
| editing        = Martin Walsh
| distributor    = Miramax Films
| released       = 27 ธันวาคม ค.ศ. 2002 (จำกัดโรง)24 มกราคม ค.ศ. 2003 (ทั่วโลก)| runtime        = 113 นาที
| country        = สหรัฐอเมริกาเยอรมนี
| language       = ภาษาอังกฤษ
| budget         = $45,000,000
| gross          = $306,776,732
}}

ชิคาโก  เป็นภาพยนตร์เพลงดัดแปลงจาก ละครเพลงเสียดสีสังคมชื่อเดียวกัน  กำกับและออกแบบท่าเต้นโดย ร็อบ มาร์แชลล์ และบทภาพยนตร์โดย บิลล์ คอนดอน ออกฉายครั้งแรกในวันที่ 27 ธันวาคม ค.ศ. 2002 แบบจำกัดโรงภาพยนตร์  หลังจากได้รับรางวัลออสการ์จึงนำกลับมาฉายทั่วโลกจนประสบความสำเร็จทางรายได้อย่างมาก  เนื้อหากล่าวถึงเรื่องอื้อฉาวในยุครุ่งเรืองของเพลงแจ๊สในชิคาโกและเหล่าคนดังที่ทยอยกันแจ้งเกิดกันอย่างรวดเร็วแต่ในขณะเดียวกันก็เสื่อมความนิยมเร็วด้วยเช่นกัน

เรื่องย่อ    

ร็อกซี่ ฮาร์ท(เรเน เซลเวเกอร์)ฆ่าชู้รักของเธอตาย และถูกตำรวจจับเข้าคุกในคืนเดียวกัน อีกทั้งเธอยังรับรู้ว่าเธอจะต้องถูกประหารชีวิตโดยการแขวนคอทำให้เธอเศร้าใจ ในคุกเธอได้พบกับเวลม่า เคลลี่(แคเธอรีน ซีตา-โจนส์)นักเต้นคนดังของชิคาโกที่ถูกจับในข้อหาฆาตกรรม ในเวลาต่อมาร็อกซี่ได้ติดต่อกับบิลลี่ ฟรินท์(ริชาร์ด เกียร์)ทนายความมากฝีมือที่ไม่เคยแพ้คดีความ  เป็นผู้ทำคดีให้เธอพ้นผิด ในขณะเดียวกันร็อกซี่กลายเป็นคนมีชื่อเสียงทั้งๆที่ยังติดคุกและเริ่มหลงตัวเอง จนกระทั่งชื่อเสียงของร็อกซี่บดบังรุ่นพี่อย่างเวลม่าที่รู้สึกอิจฉาร็อกซี่และต้องการให้ตัวเธอกลับมาโด่งดังอีกครั้ง  ในชิคาโกที่ไม่เคยมีอะไรยั่งยืน

รางวัล
ภาพยนตร์ประสบความสำเร็จทั้งรายได้และคำวิจารณ์ รวมทั้งรางวัลออสการ์  6 สาขาในปี  2003 ชิคาโก้ pantip.com ได้แก่ สาขาภาพยนตร์ยอดเยี่ยม, นักแสดงสมทบหญิงยอดเยี่ยม, ออกแบบเครื่องแต่งกายยอดเยี่ยม, ลำดับภาพยอดเยี่ยม, บันทึกเสียงยอดเยี่ยม และ กำกับศิลป์ยอดเยี่ยม 

จุดเด่น

ภาพยนตร์เพลงเรื่องแรกที่ได้รับรางวัลภาพยนตร์ยอดเยี่ยมถัดจากเรื่อง Oliver!'' ในปี 1968 

ใช้เพลงดำเนินเรื่องและเล่าความหลังของตัวละคร  โดยเฉพาะเพลงที่มีชื่อเสียงคือ Cell Block Tango ที่เวลม่า ขับร้องในคุกร่วมกับนักโทษอีก 5คน เกี่ยวกับสาเหตุที่ทำให้พวกเธอต้องมารวมกันที่แห่งนี้
# จูดี เดนช์
เดม (คุณหญิง) จูดิธ โอลิเวีย เดนช์ (,
,
DBE,
; เกิดเมื่อวันที่ 9 ธันวาคม ค.ศ. 1934) เป็นนักแสดงอังกฤษ ที่เคยได้รับ 9 รางวัลบาฟต้า, 7 รางวัล Laurence Olivier Awards, 2 รางวัลแซกอวอร์ด, 1 รางวัลออสการ์ และ 2 รางวัลลูกโลกทองคำและรางวัลโทนี เธอได้รับรางวัลออสการ์ในภาพยนตร์ Victoria and Abdul ราชินีและคนสนิท โดยรับบทเป็น สมเด็จพระราชินีนาถวิกตอเรียแห่งสหราชอาณาจักร
# หอเกียรติยศร็อกแอนด์โรล
หอเกียรติยศร็อกแอนด์โรลและพิพิธภัณฑ์  เป็นพิพิธภัณฑ์ที่ตั้งอยู่บนชายหาดของทะเลสาบอีรี ในตัวเมืองคลีฟแลนด์ รัฐโอไฮโอ ประเทศสหรัฐอเมริกา เป็นพิพิธภัณฑ์สำหรับดนตรี วงการเพลง ประวัติศาสตร์วงการแผ่นเสียง ที่มีบันทึกเรื่องราวของศิลปินที่เป็นที่รู้จักที่สุด โปรดิวเซอร์ และบุคคลที่เกี่ยวข้องกับอุตสาหกรรมดนตรี โดยมากมักแสดงเนื้อหาเกี่ยวกับร็อกแอนด์โรล พิพิธภัณฑ์เป็นส่วนหนึ่งของการพัฒนาในพื้นที่ North Coast Harbor

 แหล่งข้อมูลอื่น 

 Rock and Roll Hall of Fame เว็บไซต์อย่างเป็นทางการ 

ร็อกแอนด์โรล
หมวดหมู่:คลีฟแลนด์ (รัฐโอไฮโอ)
# พีเอ็ม 5544
พีเอ็ม 5544 คือภาพทดสอบซึ่งเป็นรูปวงกลม ข้างในจะมีแถบสีทั้งหมด 6 สี ตรงกลางจะมีเส้นตัดกันอยู่ทั้งหมด 12 เส้น ส่วนตรงกลางจะมีเส้นบาร์โค้ดทั้งหมด 50 เส้น ส่วนล่างจะมีแถบสีขาวดำทั้งหมด 6 ระดับ ส่วนล่างจะเป็นแถบสีเหลืองทั้ง 2 ข้าง และมีสีแดงอยู่ตรงกลาง ส่วนข้างนอกจะมีตารางทั้งหมด

ภาพทดสอบนี้พัฒนาโดยบริษัทฟิลิปส์ สำหรับโทรทัศน์สีระบบ PAL ในระหว่างปี พ.ศ. 2509 - พ.ศ. 2513 และยังคงนิยมใช้งานมาจนถึงปัจจุบัน

 ประเทศที่เคยใช้ พีเอ็ม 5544 
ประเทศทุกประเทศในนี้เคยใช้ พีเอ็ม 5544 บางประเทศเลิกใช้ไปแล้ว บางประเทศยังใช้อยู่ บางประเทศในนี้ใช้แค่ช่องเดียว

 ยุโรป 
 สหราชอาณาจักร (ไม่แสดงเวลา)
 เนเธอร์แลนด์ (เวลา/วันที่)
 เดนมาร์ก (เวลา/วันที่)
 โปแลนด์ (เวลา/วันที่)
 สวีเดน (เวลา)
 กรีซ (เวลา)
 แอลเบเนีย (เวลา)
 เซอร์เบีย (ไม่แสดงเวลา)
 สโลวีเนีย (ไม่แสดงเวลา)
 สโลวาเกีย (เวลา)
 นอร์เวย์ (เวลา)
 ออสเตรีย (ไม่แสดงเวลา)
 เยอรมนี (เวลา)
 อิตาลี (เวลา)
 สเปน (เวลา)
 ฝรั่งเศส (เวลา)
 เบลเยี่ยม (ไม่แสดงเวลา)
 ไอร์แลนด์ (ไม่แสดงเวลา)
 ตุรกี (เวลา)
 ฮังการี (เวลา/วันที่)

 ตะวันออกกลาง 
 ซีเรีย (เวลา/วันที่)
 ซาอุดิอาราเบีย (เวลา)
 เยเมน (เวลา)

 แอฟริกา 
 โมร็อกโค (ไม่แสดงเวลา)
 แอลจีเรีย (เวลา)
 อียิปต์ (ไม่แสดงเวลา)
 ตูนิเซีย (เวลา)
 ซิมบับเว (เวลา)
 แองโกล่า (เวลา)

 เอเชีย 
 ไทย (เวลา; บางช่องแสดงวันที่)
 กัมพูชา (ไม่แสดงเวลา)
 เวียดนาม (เวลา/วันที่)
 ไต้หวัน (เวลา/วันที่)
 ฮ่องกง (เวลา/วันที่)
 ซาอุดิอาราเบีย (เวลา)
 ซีเรีย (เวลา/วันที่)
 คูเวต (เวลา)
 กาตาร์ (เวลา)
 เกาหลีเหนือ (เวลา)

 อเมริกา 
 สหรัฐอเมริกา (เวลา/วันที่)
 แคนาดา (เวลา)
 โบลิเวีย (เวลา)
 เฮติ (เวลา)

 อาร์เจนตินา (สภาพอากาศ)
# เซียร์เกย์ ไอเซนสไตน์
เซียร์เกย์ มีไคโลวิช ไอเซนสไตน์  (26 มกราคม ค.ศ. 1898 - 11 กุมภาพันธ์ ค.ศ. 1948) เป็นผู้กำกับนักปฏิวัติวงการภาพยนตร์ชาวโซเวียต เป็นนักทฤษฎีภาพยนตร์ ผลงานภาพยนตร์เงียบของเขาอย่างเช่น Strike, โบรเนโนเซตส์โปติออมกิน และ ออคเตียบร์ และผลงานมหากาพย์อิงประวัติศาสตร์อย่าง อะเลคซันดร์ เนฟสกี และ Ivan the Terrible ผลงานของเขาเป็นอิทธิพลให้แก่วงการผู้สร้างภาพยนตร์ยุคแรก นิตยสาร Sight and Sound ได้ให้ภาพยนตร์ โบรเนโนเซตส์โปติออมกิน ของเขาติดอันดับที่ 11 ของภาพยนตร์ที่ยิ่งใหญ่ที่สุดตลอดกาลhttp://www.bfi.org.uk/news/50-greatest-films-all-time
 อ้างอิง
# ของขวัญ
ของขวัญ เป็นสิ่งของที่ให้กันในเวลาอื่นเป็นการถนอมขวัญหรือเพื่ออัธยาศัยไมตรีพจนานุกรม ฉบับราชบัณฑิตยสถาน พ.ศ. ๒๕๔๒ โดยมิใช่เป็นการซื้อขายกัน ของขวัญเป็นการให้โดยสมัครใจที่ไม่ต้องการสิ่งใดตอบแทน ถึงแม้ว่าจะมีการคาดหวังด้านสังคมเกี่ยวกับการตอบแทนกัน หรือสิ่งกลับมาจะเป็นเกียรติยศ ชื่อเสียง หรือพลังอำนาจ แต่ของขวัญก็ยังหมายถึงให้โดยไม่มีสิ่งตอบแทน

ของขวัญสามารถแบ่งออกเป็นประเภทต่างๆ ตามลักษณะของสิ่งของหรือบริการที่มอบให้ ดังนี้

 ของขวัญแบบจับต้องได้ เช่น เครื่องประดับ เสื้อผ้า รองเท้า กระเป๋า ของใช้ส่วนตัว ของเล่น ขนม อาหาร เป็นต้น
 ของขวัญแบบประสบการณ์ เช่น บัตรกำนัลท่องเที่ยว บัตรกำนัลรับประทานอาหาร บัตรกำนัลสปา หรือกิจกรรมอื่นๆ
 ของขวัญแบบความคิดสร้างสรรค์ เช่น ผลงานศิลปะ ผลงานดนตรี ผลงานเขียน หรือสิ่งของที่ประดิษฐ์ขึ้นเอง

การเลือกของขวัญให้ผู้อื่นนั้นควรคำนึงถึงปัจจัยต่างๆ ดังนี้

 ความชอบของผู้รับ ควรเลือกของขวัญที่ตรงกับความสนใจของผู้รับ
 งบประมาณ ควรเลือกของขวัญให้เหมาะสมกับงบประมาณที่มี
 โอกาสในการมอบ ควรเลือกของขวัญให้เหมาะสมกับโอกาสในการมอบ

มารยาทในการให้ของขวัญมีดังนี้

 ควรมอบของขวัญด้วยความจริงใจและตั้งใจ
 ควรห่อของขวัญให้เรียบร้อย
 ควรมอบของขวัญให้ตรงเวลา
 ควรกล่าวขอบคุณผู้รับ

ตัวอย่างของขวัญที่มักมอบให้กัน ได้แก่

 วันเกิด : ดอกไม้ เค้ก เครื่องประดับ เสื้อผ้า ของใช้ส่วนตัว ของขวัญที่แสดงถึงความสนใจของผู้รับ
 วันวาเลนไทน์ : ดอกไม้ เครื่องประดับ ของขวัญที่สื่อถึงความรัก
 วันครบรอบ : เครื่องประดับ ของใช้ส่วนตัว ของขวัญที่แสดงถึงความรักและความผูกพัน
 เทศกาลต่างๆ : ของขวัญตามเทศกาล เช่น ขนม ผลไม้ ของใช้ส่วนตัว เป็นต้น

คำคมเกี่ยวกับของขวัญ

 "ของขวัญที่ดีที่สุดคือสิ่งที่มาจากใจ"
 "ของขวัญไม่ใช่สิ่งที่มีค่า แต่คือความรู้สึกที่มอบให้"
 "การให้ของขวัญคือการแบ่งปันความสุข"
# ชลทิตย์ จันทคาม
ชลทิตย์ จันทคาม นักฟุตบอลตำแหน่งกองหลังอดีตทีมชาติไทย

 ประวัติ 
ชลทิตย์ จันทคาม เกิดเมื่อวันที่ 2 มิถุนายน พ.ศ. 2528 ที่อำเภอนาเชือก จังหวัดมหาสารคาม โดยครอบครัวมีอาชีพทำสวน เรียนชั้นประถมศึกษาที่โรงเรียนบ้านสำโรง ก่อนจะมาศึกษาต่อในชั้น ม.ต้น ที่โรงเรียนแสนสุข และย้ายมาเรียน ม.ปลาย ที่โรงเรียนจุฬาภรณราชวิทยาลัย บุรีรัมย์ และเรียนปริญญาตรีที่คณะบริหารธุรกิจ มหาวิทยาลัยกรุงเทพธนบุรี

ปัจจุบันชลทิตย์ แต่งงานกับเจนจิรา จันทคามและมีบุตรชาย 1 คน

 การเล่นฟุตบอล 
ชลทิตย์ จันทคาม เริ่มเล่นฟุตบอลในตำแหน่งกองหน้าตั้งแต่ชั้นประถม และได้เข้ามาอยู่ในทีมชลบุรี เอฟซีชุดที่ได้แชมป์โปรลีกโดยเล่นกองหน้าคู่กับพิภพ อ่อนโม้ ต่อมาภายหลังวิทยา เลาหกุลกุนซือของทีมในเวลานั้นได้ปรับเปลี่ยนให้เขามาเล่นตำแหน่งกองหลังในช่วงครึ่งฤดูกาลหลังของไทยแลนด์พรีเมียร์ลีก 2549 และทำผลงานได้อย่างดีจนมีชื่อติดทีมชาติชุดซีเกมส์ 2007 ที่นครราชสีมา และสามารถพาทีมชาติไทยคว้าเหรียญทองมาครองได้ในที่สุด 

ชลทิตย์ ติดทีมชาติชุดใหญ่ภายใต้การคุมทีมของปีเตอร์ รีด และคว้าแชมป์ทีแอนด์ที คัพได้ที่เวียดนามและได้รองแชมป์เอเอฟเอฟ ซูซูกิ คัพ 2008

ในปี พ.ศ. 2566 ชลทิตย์ทำหน้าที่เป็นหัวหน้าผู้ฝึกสอนให้กับราษีไศล ยูไนเต็ด"ชลทิตย์ จันทคาม" แยกทางคุมราษีไศล ทีมไทยลีก 3 แล้ว และต่อมาเขาได้กลับมาเล่นฟุตบอลอีกครั้งในปี พ.ศ. 2567 กับร้อยเอ็ด พีบี ยูไนเต็ดร้อยเอ็ด พีบี ยูไนเต็ด คว้า ชลทิตย์ จันทคาม ร่วมทัพอย่างเป็นทางการ

 ผลงาน 
ชลบุรี
 โปรลีก แชมป์: ฤดูกาล 2548
 ไทยพรีเมียร์ลีก แชมป์: ฤดูกาล 2550 รองแชมป์: ฤดูกาล 2551
 ถ้วยพระราชทาน ก. แชมป์: ปี  2551,2552

ทีมชาติไทย
 ชุดซีเกมส์ แชมป์: ปี2007
 ทีแอนด์ที คัพ แชมป์: ปี2008
 ซูซูกิ คัพ (อาเซียนฟุตบอลแชมเปียนชิพเดิม) รองแชมป์: 2008
# หม่อมเจ้าจันทร์จิรายุวัฒน์ รัชนี
หม่อมเจ้าจันทร์จิรายุวัฒน์ รัชนี (21 กรกฎาคม พ.ศ. 2453  – 29 พฤศจิกายน พ.ศ. 2534) หรือนามปากกา พ.ณ ประมวญมารค เป็นกวี, อดีตข้าราชการกระทรวงการคลัง และอดีตอาจารย์พิเศษคณะโบราณคดี มหาวิทยาลัยศิลปากร เป็นพระโอรสในพระราชวรวงศ์เธอ กรมหมื่นพิทยาลงกรณ์ ประสูติแต่หม่อมพัฒน์ รัชนี ณ อยุธยา

 พระประวัติ 
หม่อมเจ้าจันทร์จิรายุวัฒน์ รัชนี มีพระนามลำลองว่า ท่านชายพลุ เป็นพระโอรสลำดับที่สามในพระราชวรวงศ์เธอ กรมหมื่นพิทยาลงกรณ์ ประสูติแต่หม่อมพัฒน์ รัชนี ณ อยุธยา (ธิดาของเจ้าพระยาภาสกรวงศ์ กับท่านผู้หญิงเปลี่ยน) มีโอรสคือหม่อมราชวงศ์แซมแจ่มจรัส รัชนี

หม่อมเจ้าจันทร์จิรายุวัฒน์ ทรงสำเร็จการศึกษาด้านเศรษฐศาสตร์จากมหาวิทยาลัยเคมบริดจ์ ทรงรับราชการในกระทรวงการคลัง  และมีความรอบรู้ทั้งด้านประวัติศาสตร์และโบราณคดี เป็นอาจารย์พิเศษประจำคณะโบราณคดี มหาวิทยาลัยศิลปากร

หม่อมเจ้าจันทร์จิรายุวัฒน์ มีความสามารถในด้านกวี ใช้นามปากกาว่า "พ.ณ ประมวญมารค" ได้รับการยกย่องเปรียบเทียบกับกวีร่วมสมัยคืออังคาร กัลยาณพงศ์ โดยเรียกหม่อมเจ้าจันทร์จิรายุวัฒน์ว่า "ท่านจันทร์" และเรียกอังคาร กัลยาณพงศ์ ล้อว่า "ท่านอังคาร" เพื่อให้คล้องจองกัน

ทรงสนิทสนมคุ้นเคยกับกลุ่มศิลปินและนักเขียน เช่น เฟื้อ หริพิทักษ์, รงค์ วงษ์สวรรค์, สุวรรณี สุคนธา, หม่อมราชวงศ์ถนัดศรี สวัสดิวัตน์, ประหยัด พงษ์ดำ, สาโรจน์ จารักษ์  โดยมักพบปะสังสรรค์กันที่ร้านอาหารมิ่งหลี ใกล้มหาวิทยาลัยศิลปากร ครั้งหนึ่งเคยมีผู้บันทึกว่า ทรงเล่นโคลงสดกับอังคาร กัลยาณพงศ์ ความว่าhttp://www.arunsawat.com/board/index.php?topic=1771.25;wap2

ท่านจันทร์  - จันทร์จิรายุเจ้า เหนือดาว อื่นเฮย
ท่านอังคาร - ดาวก็ดาวไม่ยอ กว่าข้า

หม่อมเจ้าจันทร์จิรายุวัฒน์ รัชนี สิ้นชีพิตักษัยเมื่อวันที่ 29 พฤศจิกายน พ.ศ. 2534 ที่จังหวัดเชียงใหม่ สิริชันษา 81 ปีพระบาทสมเด็จพระมหาภูมิพลอดุลยเดชมหาราช บรมนาถบพิตรรัชกาลที่ 9 ทรงพระกรุณาโปรดเกล้าฯ พระราชทานเลื่อนชั้นเกียรติยศประกอบศพจากหีบทองทึบเป็นพระราชทานโกศราชวงศ์ประกอบศพ ฉัตรเครื่องตั้งประดับ แตรงอน แตรฝรั่ง ปี่ กลองชนะ ประโคมเวลาพระราชทานน้ำหลวงสรงศพ และรับศพอยู่ในพระบรมราชานุเคราะห์โดยตลอด มีพิธีพระราชทานเพลิงศพ ณ วัดเทพศิรินทราวาสราชวรวิหาร เมื่อวันพฤหัสบดีที่ 30 เมษายน พ.ศ. 2535 ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว เสด็จพระราชดำเนินแทนพระองค์ไปพระราชทานเพลิง

 เครื่องราชอิสริยาภรณ์ 

ราชกิจจานุเบกษา, ประกาศสำนักคณะรัฐมนตรี เรื่อง พระราชทานเครื่องราชอิสริยาภรณ์ เล่ม 73 ตอนที่ 74 วันที่ 18 กันยายน 2499

 พงศาวลี
# ดัชชีแลงแคสเตอร์
ดัชชีแห่งแลงคาสเตอร์  เป็นหนึ่งในสองราชดัชชีในอังกฤษ อีกราชอาณาจักรคือดัชชีแห่งคอร์นวอลล์และมีฐานะเป็นอาณาจักรที่เป็นทรัพย์สินส่วนพระมหากษัตริย์ แม้ว่าจะมีชื่อว่าเป็น “ดัชชี” แต่อันที่จริงแล้วก็คือ “อสังหาริมทรัพย์” (property company) แต่ไม่ต้องเสียภาษีเงินได้นิติบุคคล (United Kingdom corporation tax) ในปัจจุบันดัชชีแห่งแลงคาสเตอร์มีเนื้อที่ทั้งหมด 46,200 เอเคอร์ (18,700 เฮ็คตาร์) ที่รวมทั้งบริเวณชุมชนสำคัญ, สิ่งก่อสร้างทางประวัติศาสตร์, และที่ดินทางเกษตรกรรมในหลายบริเวณในอังกฤษและส่วนใหญ่ในแลงคาสเชอร์ ในปีงบประมาณ ค.ศ. 2007 ดัชชีประเมินว่ามีมูลค่า £397,000,000 และมีกำไร £11,900,000 เท่ากับกำไร 3%  กำไรจากรายได้เป็นของพระราชินีนาถเอลิซาเบธที่ 2ผู้ต้องทรงเสียภาษีรายได้ส่วนบุคคลจากรายได้ที่ได้รับรับhttp://www.royal.gov.uk/output/page4974.asp และพระมหากษัตริย์ของดัชชีแห่งแลงคาสเตอร์มีตำแหน่งเป็น “ดยุกแห่งแลงคาสเตอร์” ไม่ว่าจะเป็นเพศใดhttp://www.royal.gov.uk/output/page2014.asp  http://www.royal.gov.uk/OutPut/Page2436.asp  http://www.royal.gov.uk/output/Page4974.asp  แม้ว่าในปัจจุบันจะเป็นแต่เพียงตำแหน่งเกียรติยศเท่านั้น เพราะตำแหน่งดยุกแห่งแลงคาสเตอร์ถูกยุบเลิกไปหลังจากรัชสมัยพระเจ้าเฮนรีที่ 6http://www.royal.gov.uk/OutPut/Page2207.asp เพราะพระราชเอกสารสิทธิเดิม (charter) จำกัดการสืบตระกูลต่อทายาทชายเท่านั้น แต่กระนั้นพระเจ้าจอร์จที่ 5ก็ทรงสนับสนุนการใช้ตำแหน่งนี้ต่อไป 

นอกจากอสังหาริมทรัพย์ในแลงคาสเชอร์แล้วดัชชีแห่งแลงคาสเตอร์ยังมีอำนาจส่วนพระมหากษัตริย์ในแลงคาสเตอร์และนครแมนเชสเตอร์และปริมณฑล, เมอร์ซีย์ไซด์ และบริเวณเฟอร์เนสส์ ในคัมเบรีย ที่รวมกันแล้วเรียกว่า “เคานตี้พาเลไทน์แห่งแลงคาสเตอร์” 

ตั้งแต่การออกพระราชบัญญัติรัฐบาลส่วนท้องถิ่น ค.ศ. 1972 (Local Government Act 1972) แล้วดัชชีก็มีอำนาจในการแต่งตั้งเชอริฟฟ์ และ “ลอร์ดเล็ฟเทนแน้นท์” (Lord Lieutenant) ของนครแมนเชสเตอร์และปริมณฑล, เมอร์ซีย์ไซด์ และแลงคาสเชอร์ รวมทั้งมณฑลประวัติศาสตร์ของมณฑลในประวัติศาสตร์แห่งเชสเชอร์และยอร์คเชอร์
# ดาวบริวารของเฮาเมอา
frameless|right
ในระบบสุริยะรอบนอก ดาวเคราะห์แคระเฮาเมอา มีดาวบริวารบริวารเท่าที่ค้นพบแล้ว 2 ดวง คือ (136108) ฮีอีอากา (Hiʻiaka) และ (136108) นามากา (Namaka) ซึ่งตั้งชื่อตามเทพธิดาของชาวฮาวาย ดาวบริวารทั้งสองถูกค้นพบเมื่อปี พ.ศ. 2548 โดยการเฝ้าสังเกตการณ์ของหอดูดาวดับเบิลยู. เอ็ม. เค็ค ในรัฐฮาวาย สหรัฐอเมริกา เพียงไม่กี่ปีหลังจากที่ฮีอีอากาบังดาวเฮาเมอาเมื่อปี พ.ศ. 2542 ซึ่งการบังของฮีอีอากาจะไม่เกิดขึ้นอีกจนกว่าจะถึงปี พ.ศ. 2681 แต่นามากามีการบัง 5 ครั้งระหว่างเดือนพฤษภาคมถึงมิถุนายน พ.ศ. 2551 ทีมของไมค์ บราวน์ ได้คำนวณการโคจรและคาดว่าการบังของนามากาอาจเกิดขึ้นอีก 2-3 ปี

 ลักษณะของดาวบริวารทั้งสองดวง 

ฮีอีอากาซึ่งทีมแคลเทคตั้งชื่อเล่นว่า "รูดอล์ฟ" (Rudolph) นี้เป็นดาวบริวารดวงแรกที่ถูกค้นพบเมื่อวันที่ 26 มกราคม พ.ศ. 2548 เป็นดาวบริวารดวงนอกและดวงที่ใหญ่ที่สุด (ประมาณ 310 กิโลเมตร) และใช้เวลา 49 วันในการโคจรรอบดาวเฮาเมอา

นามากาซึ่งมีชื่อเล่นว่า "บลิตเซน" (Blitzen) ตั้งโดยทีมแคลเทคเช่นกัน ได้รับการประกาศการค้นพบเมื่อวันที่ 7 พฤศจิกายน พ.ศ. 2548 นามากาเป็นดาวบริวารที่มีขนาดเล็กกว่าและอยู่รอบใน โดยโคจรรอบดาวเฮาเมอาใช้เวลาประมาณ 34 วัน สันนิษฐานว่ามีวงโคจรเป็นวงกลม ระนาบวงโคจรเอียงทำมุมประมาณ 40° จากระนาบวงโคจรของดาวบริวารฮีอีอากา จากการสังเกตความสว่างของมันคาดว่ามีเส้นผ่านศูนย์กลางร้อยละ 12 ของดาวเฮาเมอาหรือประมาณ 170 กิโลเมตร และมีองค์ประกอบของพื้นผิวคล้ายกับของดาวบริวาร ฮีอีอากา

 ชื่อ เส้นผ่านศูนย์กลางเฉลี่ย(km) มวล(×1021 กก.) กึ่งแกนเอก (กม.) คาบการโคจร(วัน) ความเยื้องศูนย์กลาง  ความเอียง วันที่ค้นพบ เฮาเมอา II  นามากา    ~170 กม.?  ~0.002(0.05% เฮาเมอา)  สังเกตได้ที่ 39 000 18 0.23ปี พ.ศ. 2551 ความเยื้องศูนย์กลางและความเอียงวงโคจรของนามากาเปลี่ยนค่าไปเนื่องจากถูกรบกวน  13° จากฮีอีอากา มิถุนายน 2548 เฮาเมอา I  ฮีอีอากา    ~310 กม.  ~0.02(0.5% เฮาเมอา)  49 500 ± 400 49.12 ± 0.03  0.050 ± 0.003  234.8 ±0.3°  มกราคม 2548
# วิทยาลัยเกษตรและเทคโนโลยีเพชรบุรี สถาบันการอาชีวศึกษาเกษตรภาคกลาง
วิทยาลัยเกษตรและเทคโนโลยีเพชรบุรี (อังกฤษ : Phetchaburi College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคกลาง ตั้งอยู่ในจังหวัดเพชรบุรี โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
 ประวัติ 
left|thumb|300x300px|ป้ายวิทยาลัยฯ
วิทยาลัยเกษตรและเทคโนโลยีเพชรบุรี ก่อตั้งขึ้นเมื่อวันที่ 27 มีนาคม พ.ศ. 2514 บนเนื้อที่ซึ่งเดิมเป็นที่ดินของ จอมพลสฤษดิ์ ธนะรัชต์ จึงเป็นที่มาของชื่อ "เกษตรจอมพล" วิทยาลัยตั้งอยู่ทางทิศเหนือของหมู่บ้านสามพระยา อำเภอชะอำ จังหวัดเพชรบุรี โดยแบ่งการเรียนการสอนออกเป็น 2 หลักสูตร คือ ประกาศนียบัตรวิชาชีพตามโครงการขยายโอกาสทางการศึกษาการเกษตรเพื่อชีวิตและประกาศนียบัตรวิชาชีพชั้นสูง นอกจากนี้ ยังเปิดสอนหลักสูตรวิชาชีพเกษตรกรรมระยะสั้นตามโครงการอาชีวศึกษาเพื่อพัฒนาชนบท เพื่อผลิตบุคลากรทางด้านการเกษตรตามความต้องการของตลาดแรงงานและชุมชนในเขตจังหวัดเพชรบุรีและประจวบคีรีขันธ์
 หลักสูตรที่เปิดสอน 
วิทยาลัยเกษตรและเทคโนโลยีเพชรบุรี ปัจจุบันเปิดทำการเรียนการสอน 2 ระดับ คือ ปวช. และ ปวส. (ในอนาคตจะเปิดสอนระดับปริญญาตรี)

หลักสูตรประกาศนียบัตรวิชาชีพ
 สาขาวิชาเกษตรศาสตร์
 สาขาวิชาพณิชยการ
หลักสูตรปรกาศนียบีตรวิชาชีพชั้นสูง
 สาขาวิชากษตรศาสตร์
 สาขาวิชาคอมพิวเตอร์ธุรกิจ
 สาขาวิชาเทคโนโลยีภูมิทัศน์
 สาขาวิชาพืชศาสตร์
 สาขาวิชาเพาะเลี้ยงสัตว์น้ำ
 สาขาวิชาสัตวศาสตร์
 อ้างอิง
# ไลโอเนลแห่งแอนต์เวิร์ป ดยุกที่ 1 แห่งแคลเรนซ์
ไลโอเนลแห่งอันท์เวิร์พ ดยุคแห่งแคลเรนซ์ที่ 1  (29 พฤศจิกายน ค.ศ. 1338 - 7 ตุลาคม ค.ศ. 1368) ไลโอเนลแห่งอันท์เวิร์พเป็นพระราชโอรสองค์ที่สามแต่ที่สองที่รอดมาได้จนเจริญพระชนม์ในสมเด็จพระเจ้าเอ็ดเวิร์ดที่ 3 แห่งอังกฤษและพระราชินีฟิลลิปปา ไลโอเนลมีสร้อยว่าอันท์เวิร์พเพราะเป็นที่ประสูติ

ไลโอเนลแห่งอันท์เวิร์พทรงเสกสมรสครั้งแรกกับเอลิซาเบธเดอเบิรก เคานเทสแห่งอัลสเตอร์ที่ 4 บุตรีของวิลเลียม ดอนน์เดอเบิรก เอิร์ลแห่งอัลสเตอร์ที่ 3 เมื่อปี ค.ศ. 1352 และไดัรับพระราชทานบรรดาศักดิ์เป็นเอิร์ลแห่งอัลสเตอร์ ในปี ค.ศ. 1347

 ไอร์แลนด์ 
ไลโอเนลได้รับการแต่งตั้งให้เป็นผู้แทนพระองค์ของพระราชบิดาในอังกฤษในปี ค.ศ. 1345 และอีกครั้งในปี ค.ศ. 1346 ไลโอเนลก็เดินทางไปในฝรั่งเศสในปี ค.ศ. 1355 แต่ความสนใจของไลโอเนลอยู่ในกิจการในไอร์แลนด์

ไลโอเนลได้รับการแต่งตั้งให้เป็นข้าหลวงของไอร์แลนด์และขึ้นฝั่งไอร์แลนด์ที่ดับลินในปี ค.ศ. 1361 และในเดือนพฤศจิกายนปีต่อมาก็ไดัรับพระราชทานบรรดาศักดิ์เป็นดยุคแห่งแคลเรนซ์ ซึ่งเป็นดัชชีที่สองที่ก่อตั้งขึ้นในอังกฤษ เมื่อพระราชบิดาทรงพยายามหาบัลลังก์สกอตแลนด์ให้แต่ไม่สำเร็จ ความพยายามในการมีอำนาจในการปกครองที่ดินในไอร์แลนด์มีความสำเร็จพอประมาณ และหลังจากการประชุมรัฐสภาที่คิลเค็นนีย์ที่ผ่านพระราชบัญญัติคิลเค็นนีย์ในปี ค.ศ. 1367 แล้วไลโอเนลก็ผิดหวังจนตัดสินใจกลับอังกฤษ

 การเสกสมรสครั้งที่สอง 
พระชายาของไลโอเนลเสียชีวิตในดับลินในปี ค.ศ. 1363 โดยทิ้งพระธิดาไว้คนหนึ่งฟิลลิปปา แพลนทาเจเน็ท เคานเทสแห่งอัลสเตอร์ที่ 5 ผู้ที่มีลูกหลานต่อมาผู้เป็นผู้อ้างสิทธิในราชบัลลังก์ในนามของราชวงศ์ยอร์ค การเสกสมรสครั้งที่สองเป็นการจัดให้กับวิโอลันเท วิสคอนติบุตรีของกาเลอัซโซที่ 2 วิสคอนติลอร์ดแห่งพาเวีย ไลโอเนลเสด็จพระราชดำเนินไปทรงเสกสมรสที่มิลานเมื่อวันที่ 28 พฤษภาคม ค.ศ. 1368 หลังจากการเสกสมรสแล้วก็มีการฉลองกันอีกหลายเดือนระหว่างนั้นไลโอเนลก็ทรงประชวรที่อัลบาและในที่สุดก็สิ้นพระชนม์ที่นั่น มีข่าวลือกันว่ากาเลอัซโซเป็นผู้วางยาลูกเขยFrances Stonor Saunders, Hawkwood: Diabolical Englishman (2004).  แต่ก็ไม่มีหลักฐานพิสูจน์

 พระบุตร 
ไลโอเนลมีพระธิดาคนเดียวฟิลลิปปา แพลนทาเจเน็ท ผู้แต่งงานกับเอ็ดมันด์ มอร์ติเมอร์ เอิร์ลแห่งมาร์ชที่ 3 (Edmund Mortimer, 3rd Earl of March) ต่อมาหลานแอนน์ มอร์ติเมอร์ก็แต่งงานในราชวงศ์ยอร์คผู้ที่อ้างสิทธิในราชบัลลังก์อังกฤษจากสืบทางเชื้อสายทางไลโอเนลจากพระเจ้าเอ็ดเวิร์ดที่ 3
# ยุทธการที่เซนต์ออลบันส์ครั้งที่ 2
ยุทธการเซนต์อัลบันส์ครั้งที่ 2  เป็นยุทธการในสงครามดอกกุหลาบWarsoftheroses.com, Wars of the Roses  ที่เกิดขึ้นเมื่อวันที่ 17 กุมภาพันธ์ ค.ศ. 1461 ที่เซนต์อัลบันส์ในฮาร์ทฟอร์ดเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยพระราชินีมาร์กาเร็ต และฝ่ายราชวงศ์ยอร์คที่นำโดยเอิร์ลแห่งวอริคที่ 16 ผลของยุทธการครั้งนี้แลงคาสเตอร์เป็นฝ่ายได้รับชัยชนะ ในด้านความเสียหายของทั้งสองฝ่ายไม่มีหลักฐานแน่นอนที่ระบุไว้
# บาดา (นักร้อง)
บาดา  มีชื่อจริงว่า ชเว ซ็อง-ฮี (; เกิด 28 กุมภาพันธ์ ค.ศ. 1980) เป็นนักร้อง นักแต่งเพลง นักแสดงชาวเกาหลีใต้ เธอเดบิวต์ในฐานะสมาชิกของเกิร์ลกรุปเกาหลีใต้ เอส.อี.เอส. ในปี 1997 หลังจาก S.E.S. แยกวงในเดือนธันวาคม 2002 เธอปล่อยอัลบั้มสตูดิโอเดี่ยวชุดแรก A Day of Renew ในเดือนตุลาคม 2003

นอกเหนือจากการร้องเพลงแล้ว เธอได้ผันตัวเองเป็นนักแสดงโดยมีส่วนร่วมในละครเวทีเวอร์ชันภาษาเกาหลีหลายครั้ง เช่น Notre-Dame de Paris, 200 Pounds Beauty, Legally Blonde, Mozart! เธอได้รับรางวัลนักแสดงหญิงยอดเยี่ยมในงาน Musical Awards ครั้งที่สาม รวมแล้วตั้งแต่เริ่มทำงานจนถึงปัจจุบันเธอได้แสดงในละครเพลงถึงสิบเรื่อง
 ชีวิตส่วนตัว 
บาดาเกิดเมื่อวันที่ 28 กุมภาพันธ์ ค.ศ. 1980 พ่อของเธอชื่อ Choi Sae-wol นักร้องเพลงทร๊อท โดยมีภูมิหลังเป็นผู้ร้องเพลงดั้งเดิมเกาหลี
เนื่องด้วยสภาพไม่คล่องทางการเงินในช่วงวัยเด็กของเธอ โดยเฉพาะอย่างยิ่งหลังจากที่พ่อของเธอล้มป่วย เธอจึงต้องอาศัยอยู่ในบ้านคอนเทนเนอร์ของคริสตจักรท้องถิ่นเป็นเวลาเก้าปีจนกระทั่งเธอได้เดบิวต์
ครั้งหนึ่งในการบรรยายพิเศษสำหรับเยาวชน บาดาได้กล่าวว่า จุดเริ่มต้นของเธอเป็นการชี้ชัดว่า อย่าทำให้ภูมิหลังของชีวิตตัวเองกลายเป็นอุปสรรคในการทำตามความฝัน

บาดาถูกพบโดย ลีซูมาน และเซ็นสัญญากับ เอสเอ็มเอ็นเตอร์เทนเมนต์  เธอได้เดบิวต์ในฐานะหัวหน้าวงและนักร้องเสียงหลักของวง เอส.อี.เอส.  กลุ่มไอดอลหญิงเคป๊อปที่ประสบความสำเร็จวงแรกในประวัติศาสตร์

ผลงานเพลงทั้งหมด
อัลบั้ม
 A Day of Renew (2003)
 Aurora (Bada album)|Aurora (2004)
 Made in Sea (2006)
 See the Sea (album)|See the Sea (2009)

มินิอัลบั้ม
 Flower (2016)

ซิงเกิล
 ชื่อ ปี อันดับสูงสุด ยอดขาย อัลบั้ม แกออนดิจิทัลชาร์ตAs lead artist "Music" 2003  A Day of Renew "Aurora"2004 Aurora (Bada album)|Aurora "Eyes"  "Find the Way"2006  Made in Sea "Start"    "MAD"2009 See the Sea (album)|See the Sea "Yes I'm in Love"  "With Me" 2011 —    "Precious" 2014 —    "Flower"2016 —  Flower "Summertime" —    Collaboration "Cosmic" 2016 —   As featured artist "Like You" 2002   Bad Guy "Dream" 2007   Enlightened "Think About' Chu" 2008   Think About' Chu "A Song Only I Can Sing" 2011 —  Infinite Challenge "Seo Hae-An Highway Music Festival" "City Life" 2013 —  A Song Across Wires "Candy" 2015 —  Golden Goose Part. 1 Soundtrack appearance  "One Day Passes" 2004   I'm Sorry, I Love You soundtrack "Rainbow"2006  - "Start Again"   Famous 'Seven' Princess OST|Famous 'Seven' Princesses soundtrack "?" 2009    Notre Dame de Paris musical soundtrack "Only One" 2010 —  Baker King Kim Tak-goo soundtrack "Sweet My Love" 2011 —  A Thousand Kisses soundtrack "It's Hurt and Hurt" 2012 —  Glass Mask soundtrack "Stay"2013 —  Goddess of Marriage soundtrack "If I Could"   Carmen musical soundtrack "—" หมายถึงการปล่อยเพลงที่ไม่ได้ขึ้นชาร์ตหรือไม่ได้ปล่อยในประเทศ
 อ้างอิง
# โรเจอร์ มอร์ติเมอร์ เอิร์ลที่ 4 แห่งมาร์ช
โรเจอร์ มอร์ติเมอร์ เอิร์ลแห่งมาร์ชที่ 4  (11 เมษายน ค.ศ. 1374 - 20 กรกฎาคม ค.ศ. 1398Tout; some primary sources give the date of his death as 15 August) โรเจอร์ มอร์ติเมอร์เป็น “รัชทายาทโดยสันนิษฐาน” ในพระเจ้าริชาร์ดที่ 2 ระหว่างปี ค.ศ. 1385 ถึงปี ค.ศ. 1398

โรเจอร์ มอร์ติเมอร์เป็นบุตรของเอ็ดมันด์ มอร์ติเมอร์ เอิร์ลแห่งมาร์ชที่ 3 และฟิลลิปปา แพลนทาเจเน็ท เคานเทสแห่งอัลสเตอร์ที่ 5Stephen and Lee, 1894, p.145. บุตรีคนเดียวของไลโอเนลแห่งอันท์เวิร์พ ดยุคแห่งแคลเรนซ์ที่ 1 พระราชโอรสองค์ที่สองของพระเจ้าเอ็ดเวิร์ดที่ 3 และพระราชินีฟิลลิปปาTout ฉะนั้นโรเจอร์ มอร์ติเมอร์จึงควรจะเป็นรัชทายาท (หลังจากการเสียชีวิตของบิดา) ของพระเจ้าริชาร์ดที่ 2 ถ้าการสืบราชบัลลังก์นับมาทางสตรีได้

แม่ของโรเจอร์ มอร์ติเมอร์เสียชีวิตตั้งแต่ยังสาและพ่อเสียชีวิตเมื่อวันที่ 27 ธันวาคม ค.ศ. 1381 มอร์ติเมอร์จึงได้รับบรรดาศักดิ์และอสังหาริมทรัพย์ต่อจากบิดาเมื่อมีอายุเพียง 7 ปี อิทธิพลของมอร์ติเมอร์ทำให้ได้รับแต่งตั้งให้เป็น Lord lieutenancy แห่งไอร์แลนด์เมื่อวันที่ 24 มกราคม ค.ศ. 1382 โดยมีเซอร์ทอมัส มอร์ติเมอร์ผู้เป็นลุงเป็นผู้ช่วย แต่การทดลองครั้งนี้ไม่ประสบความสำเร็จ มอร์ติเมอร์ถูกแทนด้วยฟิลลิป เดอ คอร์ติเนย์ (Philip de Courtenay) ในปีต่อมา

โรเจอร์ มอร์ติเมอร์เป็นผู้ที่อยู่ในความรับผิดชอบของสถาบันพระมหากษัตริย์โดยมีทอมัส ฮอลแลนด์ เอิร์ลแห่งเค้นท์ที่ 2 (Thomas Holland, 2nd Earl of Kent) ลูกพี่ลูกน้องของพระเจ้าริชาร์ดที่ 2 เป็นผู้ดูแล นอกจากนั้นเอิร์ลแห่งเค้นท์ซื้อสิทธิในการเลือกเจ้าสาวให้โรเจอร์ มอร์ติเมอร์ด้วย และในปี ค.ศ. 1387 หรือต้นปี ค.ศ. 1388 ก็จับมอร์ติเมอร์แต่งงานกับเอเลเนอร์ ฮอลแลนด์ผู้เป็นลูกสาว

ความสำคัญของมอร์ติเมอร์อยู่ที่เชื้อสายที่มาจากพระเจ้าเอ็ดเวิร์ดที่ 3 ซึ่งยิ่งเพิ่มความสำคัญมากยิ่งขึ้นเมื่อพระเจ้าริชาร์ดทรงประกาศอย่างเป็นทางการว่ามอร์ติเมอร์เป็นรัชทายาทโดยพฤตินัยในปี ค.ศ. 1385